**EXAMENUL DE PRIMIRE ÎN PROFESIA DE AVOCAT CA AVOCAT STAGIAR**

**ŞI A PERSOANELOR CARE S-AU DEFINITIVAT ÎN ALTE PROFESII JURIDICE**

**SESIUNEA APRILIE 2025**

**Comisia Națională de Examen**

**PROCES VERBAL**

**din data de 23 aprilie 2025**

**privind soluționarea contestațiilor la punctaj, formulate de candidații care s-au prezentat la examenul din data de 06 aprilie 2025**

În conformitate cu prevederile art. 25 și 26 din Regulamentul – cadru privind organizarea examenului de primire în profesia de avocat și admitere în cadrul Institutului Național pentru Pregătirea și Perfecționarea Avocaților – I.N.P.P.A. (în vederea dobândirii titlului profesional de avocat stagiar) și de primire în profesia de avocat a persoanelor care au absolvit examenul de definitivat în alte profesii juridice,

Comisia națională de examen,

Analizând contestațiile la punctaj la testul tip grilă de la examenul pentru calitatea de avocat stagiar și de la examenul pentru calitatea de avocat definitiv, precum și opinia comisiei de soluționare a contestațiilor la punctaj,

**CONSTATĂ ŞI, RESPECTIV,  DISPUNE URMĂTOARELE:**

**I.** În urma reverificării tuturor lucrărilor candidaților care au formulat contestații la punctaj, s-a constatat că nu există diferențe între punctajul inițial acordat și punctajul rezultat în urma reverificării.

**II.** În baza opiniei comisiei de soluționare a contestațiilor la punctaj, se resping toate contestațiile formulate de candidații care s-au prezentat la examenul din data de 06 aprilie 2025 a examenului de primire în profesia de avocat și admitere în cadrul Institutului Național pentru Pregătirea și Perfecționarea Avocaților – I.N.P.P.A. (în vederea dobândirii titlului profesional de avocat stagiar) și de primire în profesia de avocat a persoanelor care au absolvit examenul de definitivat în alte profesii juridice.

**III.** Lista cu rezultatele obținute de candidați, publicată la data de 14 aprilie 2025, devine [**lista finală**](https://www.inppa.ro/publicam-rezultatele-obtinute-de-candidatii-care-s-au-prezentat-la-examenul-de-primire-in-profesia-de-avocat-pentru-dobandirea-calitatii-de-avocat-stagiar-si-pentru-dobandirea-calitatii-de-avocat-d-12/) a rezultatelor obținute la examenul de primire în profesia de avocat și admitere în cadrul Institutului Național pentru Pregătirea și Perfecționarea Avocaților – I.N.P.P.A. (în vederea dobândirii titlului profesional de avocat stagiar) și de primire în profesia de avocat a persoanelor care au absolvit examenul de definitivat în alte profesii juridice, sesiunea aprilie 2025.

**IV.** Prezentul proces verbal se publică pe pagina web a U.N.B.R. și a I.N.P.P.A. și se comunică consultantului tehnic al examenului.

**PREŞEDINTELE COMISIEI NAȚIONALE DE EXAMEN**